CELEX: 62014CA0350
Language: hr
Date: 2015-12-10 00:00:00
Title: Predmet C-350/14: Presuda Suda (četvrto vijeće) od 10. prosinca 2015. (zahtjev za prethodnu odluku koji je uputio Tribunale civile di Trieste – Italija) – Florin Lazar protiv Allianz SpA (Zahtjev za prethodnu odluku — Područje slobode, sigurnosti i pravde — Pravosudna suradnja u građanskim stvarima — Uredba (EZ) br. 864/2007 — Članak 4. stavak 1. — Pojmovi „država u kojoj je nastala šteta”, „šteta” i „posredne posljedice protupravnog postupanja” — Šteta koju je osobno pretrpio član obitelji osobe koja je preminula nakon prometne nesreće — Mjerodavno pravo)

8.2.2016   
            
            
               HR
            
            
               Službeni list Europske unije
            
            
               C 48/3
            
         Presuda Suda (četvrto vijeće) od 10. prosinca 2015. (zahtjev za prethodnu odluku koji je uputio Tribunale civile di Trieste – Italija) – Florin Lazar protiv Allianz SpA
   (Predmet C-350/14) (1)
   
   ((Zahtjev za prethodnu odluku - Područje slobode, sigurnosti i pravde - Pravosudna suradnja u građanskim stvarima - Uredba (EZ) br. 864/2007 - Članak 4. stavak 1. - Pojmovi „država u kojoj je nastala šteta”, „šteta” i „posredne posljedice protupravnog postupanja” - Šteta koju je osobno pretrpio član obitelji osobe koja je preminula nakon prometne nesreće - Mjerodavno pravo))
   (2016/C 048/03)
   Jezik postupka: talijanski
   
      Sud koji je uputio zahtjev
   
   Tribunale civile di Trieste
   
      Stranke glavnog postupka
   
   
      Tužitelj: Florin Lazar
   
      Tuženik: Allianz SpA
   
      Izreka
   
   Za potrebe utvrđivanja prava koje se primjenjuje na izvanugovornu obvezu nastalu kao posljedica prometne nesreće članak 4. stavak 1. Uredbe (EZ) br. 864/2007 Europskog parlamenta i Vijeća od 11. srpnja 2007. o pravu koje se primjenjuje na izvanugovorne obveze („Rim II”) treba tumačiti na način da štete povezane sa smrću osobe u takvoj nesreći koja se dogodila u državi članici u kojoj se vodi postupak i koje su pretrpjeli bliski srodnici te osobe koji borave u drugoj državi članici trebaju biti obuhvaćene pojmom „posrednih posljedica” te nesreće, u smislu te odredbe.
   
      (1)  SL C 351, 6. 10. 2014.